CELEX: 31991D0343
Language: el
Date: 1991-06-14 00:00:00
Title: 91/343/ΕΟΚ: Απόφαση της Επιτροπής της 14ης Ιουνίου 1991 για τροποποίηση της απόφασης 89/3/ΕΟΚ, σχετικά με τα μέτρα υγειονομικής προστασίας, όσον αφορά τις εισαγωγές ορισμένων νωπών κρεάτων που προέρχονται από την πολιτεία Santa Catarina της Βραζιλίας

Avis juridique important

|

31991D0343

91/343/ΕΟΚ: Απόφαση της Επιτροπής της 14ης Ιουνίου 1991 για τροποποίηση της απόφασης 89/3/ΕΟΚ, σχετικά με τα μέτρα υγειονομικής προστασίας, όσον αφορά τις εισαγωγές ορισμένων νωπών κρεάτων που προέρχονται από την πολιτεία Santa Catarina της Βραζιλίας  

Επίσημη Εφημερίδα αριθ. L 187 της 13/07/1991 σ. 0049 - 0049 Φινλανδική ειδική έκδοση: Κεφάλαιο 3 τόμος 38 σ. 0057  Σουηδική ειδική έκδοση: Κεφάλαιο 3 τόμος 38 σ. 0057 

ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιουνίου 1991  για τροποποίηση της απόφασης 89/3/ΕΟΚ, σχετικά με τα μέτρα υγειονομικής προστασίας, όσον αφορά τις εισαγωγές ορισμένων νωπών κρεάτων που προέρχονται από την πολιτεία Santa Catarina της Βραζιλίας   ( 91/343 /ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης  τρίτων χωρών ( 1 ), όπως τροποποιήθηκε τελευταία από την οδηγία 91/69/ΕΟΚ ( 2 ), και ιδίως το άρθρο 16,  Εκτιμώντας :  ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από τη Βραζιλία καθορίζονται στην απόφαση 86/195/ΕΟΚ ( 3 ) της Επιτροπής, όπως τροποποιήθηκε τελευταία από την απόφαση 87/455/ΕΟΚ ( 4 ), με ειδική αναφορά  στην κατάσταση που επικρατούσε όσον αφορά τον αφθώδη πυρετό που υπήρχε στη Βραζιλία -  ότι η κατάσταση αυτή οδήγησε στη θέσπιση από την απόφαση 89/3/ΕΟΚ της Επιτροπής ( 5 ), όπως τροποποιήθηκε τελευταία από την απόφαση 90/516/ΕΟΚ ( 6 ), υγειονομικών μέτρων προστασίας, όσον αφορά τις εισαγωγές ορισμένων νωπών κρεάτων προέλευσης Βραζιλίας -  ότι ο τελευταίος επιτόπιος κοινοτικός έλεγχος που πραγματοποιήθηκε το Μάρτιο του 1991 επέτρεψε να διαπιστωθεί μια χειροτέρευση της κατάστασης στην πολιτεία της Santa Catarina -  ότι πρέπει να τροποποιηθεί η απόφαση 89/3/ΕΟΚ ώστε να καταργηθούν οι εισαγωγές νωπών βοείων κρεάτων που προέρχονται από την πολιτεία Santa Catarina της Βραζιλίας -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η πολιτεία της Santa Catarina προστίθεται στον κατάλογο των πολιτειών της Βραζιλίας που αναφέρονται στο άρθρο 1 της απόφασης 89/3/ΕΟΚ .  Άρθρο 2  Η παρούσα απόφαση απευθύνεται στα κράτη μέλη . Βρυξέλλες, 14 Ιουνίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 302 της 31 . 12 . 1972, σ . 28 . ( 2 ) ΕΕ αριθ . L 46 της 19 . 2 . 1991, σ . 37 . ( 3 ) ΕΕ αριθ . L 142 της 28 . 5 . 1986, σ . 51 . ( 4 ) ΕΕ αριθ . L 244 της 28 . 8 . 1987, σ . 38 . ( 5 ) ΕΕ αριθ . L 5 της 7 . 1 . 1989, σ . 32 . ( 6 ) ΕΕ αριθ . L 286 της 18 . 10 .  1990, σ . 40 .